КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**Коми Республикаса дінму операторъясӧн эмбурӧн вӧдитчан пӧрадок вынсьӧдӧм йылысь**

Россия Федерацияса оланін кодекслӧн 179 статьяса 2 юкӧн да “Коми Республикаса дінму оператор йылысь” Коми Республикаса Оланпас збыльмӧдӧм могысь Коми Республикаса Веськӧдлан котыр шуис:

1. Вынсьӧдны Коми Республикаса дінму операторъясӧн эмбурӧн вӧдитчан пӧрадок содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь.

3. Тайӧ шуӧм збыльмӧдӧм бӧрся видзӧдны Коми Республикаса архитектура да стрӧитчӧм министр В.П. Кучеринлы.

Коми Республикалӧн

Веськӧдлан котырса Веськӧдлысь В. Тукмаков

Сыктывкар

2015 вося косму тӧлысь 30 лун

187 №

ВЫНСЬӦДӦМА

Коми Республикаса Юралысьлӧн

2015 во косму тӧлысь 30 лунся 187 №-а шуӧмӧн

(содтӧд)

**Коми Республикаса дінму операторъясӧн эмбурӧн вӧдитчан**

**ПӦРАДОК**

1. Коми Республикаса дінму операторъясӧн эмбурӧн вӧдитчан пӧрадоксӧ (водзӧ – дінму оператор) сылысь уджмогъяс олӧмӧ пӧртӧм могысь (водзӧ – Пӧрадок) урчитӧ дінму операторлӧн эмбурӧн вӧдитчан правилӧяс.

2. Дінму операторлӧн эмбурӧн вӧдитчӧны сылысь уджмогъяс олӧмӧ пӧртӧм могысь, кутшӧмъясӧс индӧма Россия Федерацияса оланін кодекслӧн 180 статьяса 1 юкӧнӧн да “Коми Республикаса дінму оператор йылысь” Коми Республикаса Оланпаслӧн 3 статьяӧн, пӧрадок серти, кутшӧмӧс урчитӧма Россия Федерацияса оланін кодексӧн да Россия Федерацияса, Коми Республикаса мукӧд нормативнӧй инӧда актӧн да дінму операторлӧн учредитан документъясӧн.

3. Уна патераа керкаясын жыр кутысьяссянь босьтӧм сьӧмсӧ, кутшӧмъясысь лӧсьӧдӧны дінму операторлӧн тшӧт, тшӧтъяс вылын капитальнӧя дзоньталан фондъяс, дінму оператор вермӧ видзны сӧмын уна патераа татшӧм керкаясын ӧтувъя эмбур капитальнӧя дзоньталӧм вылӧ рӧскод сьӧмӧн могмӧдӧм вылӧ. Индӧм сьӧмсӧ мукӧд мог вылӧ, сы лыдын дінму операторлӧн административнӧй да овмӧс нуӧдан рӧскод мынтӧм вылӧ, видзны оз позь.

4. Сӧмын уна патераа керкаясын жыр кутысьяссянь сьӧмсӧ, кутшӧмъясысь лӧсьӧдӧны дінму операторлӧн тшӧт, тшӧтъяс вылын уна патераа керкаясын ӧтувъя эмбур капитальнӧя дзоньталан фондъяс, дінму оператор вермӧ босьтны водзӧсӧн, медым сьӧмӧн могмӧдны уна патераа мукӧд керкаын ӧтувъя эмбур капитальнӧя дзоньталӧм вылӧ, кӧні жыр кутысьяс сідзжӧ лӧсьӧдӧны сійӧ жӧ дінму операторлӧн тшӧт, тшӧтъяс вылын капитальнӧя дзоньталан фондъяс.

Воробьева - 2271 пас (март)